**ADIERAZPENA, 07-1999**

**NAZIO BAT GARA. EUSKARAK BATZEN GAITU**

Euskarak batzen gaitu. Horixe dio idatzi honen izenburuak, eta hor\_ixe aldarrikatu nahi genuke Andoaingo euskalgintzan lanean dihardugun taldeok.

Honen harira, eta azken aldiko ekimenak kontutan hartuz, gogora ekarri nahi dugu *Bai euskarari* kanpaina arrakastatsu eta erraldoian euskarak batu gaituela. Era berean, pasa berria den *Korrikan* euskarak batu gaitu. Eta apirilaren 4an Euskal Herrian ospatuko den· Aberri Egunean ere euskarak batuko gaitu. Eta euskarak, gure hizkuntzak, batzen gaitu gu guztiok beste edozerren gainetik.

Sarritan entzun izan dugun esaera zahar hark zioen bezalaxe *euskarak egiten gaitu euskaldun*, eta horregatik euskara ikasi beharra dugu, erabili beharra dugu, bultzatu beharra dugu, kalean, etxean, udaletxean, lagunartean… Eta lurralde osoan behar duen ofizialtasuna aldarrikatu behar dugu, bere iraupena ziurta dadin, eta gal ez dadin Europako hizkuntzarik zaharrena. Eta horretan denok jarri behar dugu martxan, erakunde publikoak eta herritarrak, bakoitza bere esparrutik, gure lana uztartuz eta gaurtik haziak ereinez.

Euskarak batzen gaituelako, nazio bat gara.

Andoain, 1999, martxoak 13